Id-direttiva 2016/97 dwar id-distribuzzjoni tal-assigurazzjoni Direttiva ta' Marzu 2018 li tipposponi l-implimentazzjoni tad-direttiva 2016/97 dwar l-assigurazzjoni (PE-CONS 1/18) Il-Kunsill ippospona l-applikazzjoni ta' regoli ġodda dwar id-distribuzzjoni tal-assigurazzjoni. Fid-9 ta' Marzu 2018, huwa adotta direttiva li tipposponi d-data tal-applikazzjoni sal- 1 ta' Ottubru 2018 . Id-direttiva testendi wkoll sal-1 ta' Lulju 2018 l-iskadenza mogħtija lill-istati membri biex jittrasponu r-regoli l-ġodda fil-liġijiet u r-regolamenti nazzjonali. Id-direttiva 2016/97 hi maħsuba biex ittejjeb il-protezzjoni tal-konsumaturi għall-prodotti tal-assigurazzjoni. Wara li ġiet adottata f'Diċembru 2015, għall-ewwel kellha tibda tapplika mit-23 ta' Frar 2018 u l-istati membri jittrasponuha sa dakinhar. Il-posponiment ġie deċiż fid-dawl ta' regoli ta' implimentazzjoni maħruġa mill-Kummissjoni f'Settembru 2017. Il-posponiment ser jippermetti lill-industrija tal-assigurazzjoni biex tħejji aħjar il-bidliet meħtieġa biex tikkonforma mar-regoli tal-implimentazzjoni. Ir-regoli tal-implimentazzjoni jittrattaw: sorveljanza ta' prodotti u rekwiżiti ta' governanza għall-kumpaniji tal-assigurazzjoni u d-distributuri tal-assigurazzjoni; rekwiżiti ta' informazzjoni u regoli oħra applikabbli għad-distribuzzjoni ta' prodotti ta' investiment ibbażati fuq l-assigurazzjoni. Id-direttiva ġiet adottata f'laqgħa tal-Kunsill Ġustizzja u Affarijiet Interni, mingħajr diskussjoni. Issegwi qbil mal-Parlament Ewropew. Il-Parlament approva d-direttiva fl-1 ta' Marzu 2018. Ara l-paġna tal-laqgħa